b'\n_START_ARTICLE_\n\xc5\xbdivi zid (organizacija)\n_START_SECTION_\nPovijest\n_START_PARAGRAPH_\n\xc5\xbdivi zid je politi\xc4\x8dka stranka registrirana 02.06.2011 pod imenom Savez za promjene te je pod tim imenom djelovala sve do kolovoza 2014. kada mijenja ime u \xc5\xbdivi zid. Nastala je iz sprje\xc4\x8davanja nasilne delo\xc5\xbeacije (8. studenog  2012.)  obitelji Vuki\xc4\x87 u Zadru. Obitelj Vuki\xc4\x87 delo\xc5\xbeirana je radi poreznog duga od 288 000 kn. Interventna policija nije uspjela u toj namjeri upravo zahvaljuju\xc4\x87i pasivnom otporu dvadeset i \xc4\x8detvero aktivista \xc5\xbdivog zida koji su svojim tijelima branili jedini dom Vuki\xc4\x87a. Prilikom navedene uspje\xc5\xa1ne akcije za udrugu \xe2\x80\x9e\xc5\xbdivi zid\xe2\x80\x9c privedeno je svih 24 aktivista udruge koji su dobili prekr\xc5\xa1ajne prijave zbog ometanja ovr\xc5\xa1nog postupka. Politi\xc4\x8dka stranka \xc5\xbdivi zid registrirana je 2. lipnja 2011. pod imenom Savez za promjene te je pod tim imenom djelovala sve do kolovoza 2014. kada mijenja ime u \xc5\xbdivi zid.\n_START_SECTION_\nMisija\n_START_PARAGRAPH_\nAktivisti stranke "\xc5\xbdivi zid" smatraju bankarski sustav nepravednim jer je temeljen na novcu kao dugu, tj. sav novac u optjecaj ulazi kao kredit i kamata nikada nije u\xc5\xa1la s glavnicom u optjecaj, \xc5\xa1to je uzrok mnogobrojnih delo\xc5\xbeacija u Republici Hrvatskoj. \xe2\x80\x9e\xc5\xbdivi zid\xe2\x80\x9c je usko povezan a politi\xc4\x8dkom strankom Savez za promjene (politi\xc4\x8dka stranka) iz koje potje\xc4\x8du mnogobrojni aktivisti. Aktivisti udruge jedino rje\xc5\xa1enje protiv rastu\xc4\x87e tendecije delo\xc5\xbeacija vide u implementaciji monetarne reforme, pri \xc4\x8demu se zala\xc5\xbeu za nekreditni novac.\n_START_SECTION_\nPredsjedni\xc4\x8dki izbori 2014\n_START_PARAGRAPH_\nNa predsjedni\xc4\x8dkim izborima 2014. god. "\xc5\xbdivi zid" kandidira 24-godi\xc5\xa1njeg Ivana Vilibora Sin\xc4\x8di\xc4\x87a._NEWLINE_U izbornoj kampanji, Sin\xc4\x8di\xc4\x87 isti\xc4\x8de da glavni problemi hrvatskog dru\xc5\xa1tva i gospodarstva proizlaze iz destruktivnog djelovanja bankarskog sustava kojem je Dr\xc5\xbeava prepustila monetarni suverenitet. Zahtijeva poni\xc5\xa1tenje pretvorbe i privatizacije, izmjenu Ovr\xc5\xa1nog zakona,  trenuta\xc4\x8dnu obustavu svih delo\xc5\xbeacija, te povratak monetarnog suvereniteta Hrvatske. Za politi\xc4\x8dke stranke u Hrvatskoj govori da su to "ljudi iz istog legla", te da s njima nije mogu\xc4\x87e na\xc4\x87i odgovore na izazove da\xc5\xa1anjice._NEWLINE_U prvom krugu predsjedni\xc4\x8dkih izbora odr\xc5\xbeanom 28. prosinca 2014. god. Sin\xc4\x8di\xc4\x87 je bio tre\xc4\x87i po broju glasova (te nije u\xc5\xa1ao u drugi krug izbora); za njega je glasovalo 293.562 bira\xc4\x8da - tj. dobio je 16,52 posto svih va\xc5\xbee\xc4\x87ih glasova. Sin\xc4\x8di\xc4\x87 izra\xc5\xbeava zadovoljstvo rezultatima, smatraju\xc4\x87i ih pobjedom za "\xc5\xbdivi zid" koji - smatra on - ima dobre izglede na narednim izborima za Hrvatski sabor.\n_START_SECTION_\nParlamentarni izbori 2015.\n_START_PARAGRAPH_\n\xc5\xbdivi zid je na parlamentarnim izborima u Hrvatskoj 2015. dobio 94808 glasova te je osvojio jedan mandat (kojeg obna\xc5\xa1a Ivan Vilibor Sin\xc4\x8di\xc4\x87).\n_START_SECTION_\nPrvi gradski izbori\n_START_PARAGRAPH_\nPrvi gradski izbori u kojima je na listi bio i \xc5\xbdivi zid bili su prijevremeni izbori u Dubrovniku: lista \xc5\xbdivog zida za Gradsko vije\xc4\x87e Grada Dubrovnika osvojila je 2,88\xc2\xa0% glasova.\n_START_SECTION_\nAkcije\n_START_PARAGRAPH_\nPo objavi Vlade o skorom ulasku Hrvatske u eurozonu, \xc5\xbdivi zid zatra\xc5\xbeio je raspisivanje referenduma o uvo\xc4\x91enju eura. Predsjednik \xc5\xbdivog zida Ivan Vilibor Sin\xc4\x8di\xc4\x87 ocijenio je da je uvo\xc4\x91enje eura kao slu\xc5\xbebene valute preva\xc5\xbeno pitanje da bi se dozvolilo "korumpiranoj politi\xc4\x8dkoj eliti da na svoju ruku uvede takve promjene". \xc5\xbdivi zid se zala\xc5\xbee za ja\xc4\x8danje instrumenata i alata koje omogu\xc4\x87ava kuna tj. HNB, da u HNB u\xc4\x91e revizija, promijeni Zakon o HNB-u i da se ta institucija reorganizira, ocijeniv\xc5\xa1i da HNB nikada nije bila banka, nego da je radila na principu mjenja\xc4\x8dnice.\n_START_SECTION_\nRaskol\n_START_PARAGRAPH_\nNakon Izbora za Europski parlament 2019. u kojima je \xc5\xbdivi zid osvojio jedan mandat Branimir Bunjac i Ivan Pernar napu\xc5\xa1taju stranku zbog nemogu\xc4\x87nosti dogovora o slanju zastupnika u Europski parlament te optu\xc5\xbeuju Vladimiru Palfi da samostalno vodi stranku.'